钦定古今图书集成/方舆汇编/职方典/第1067卷 > 延平府公署考 府志
## 钦定古今图书集成/方舆汇编/职方典/第1067卷 > 延平府公署考 府志

本府

延平府治　在城北隅，后据龙山，前面九峰，二水交流于其外，实为形胜之区。中为忠爱堂，堂之东为经历司，西为照磨所，后为如心堂，最高为寅恭堂。堂之左为架阁库，右为常丰库，东为同知、推官署，西为通判署，南为照磨所，又南为经历、知事、检校所。忠爱堂之前为左右庑，六房序焉，而吏舍在六房后。堂之中道为戒石亭，亭之西南为龙亭库，正南为仪门，门之外，左为土地祠，右为延宾馆。狱在大门之右，正南为谯楼，楼之外，左为申明亭，右为旌善亭，前为道学，名“邦坊。”

丰衍仓　在府城东隅。元为“太平仓。” 明洪武间，知府唐铎重建，改今名。

延平卫“永丰” 、“广积” 等五仓　，为廒凡七十。宣德三年，并归有司，屡毁，所存无几。成化间，知府王范重建。

阴阳学　在府治前东。旧在旧府学前，明嘉靖间移迁今所。

医学　在府治前东

僧纲司　在府治右“天宁寺。”

道纪司　，在水南元妙观。

南平县治　：在府治东二里许。中为作新堂，堂之左为典史厅，堂之后为廊，为燕堂，堂之东为藏库，后为知县廨，又东为县丞、主簿廨，南为典史厅，堂为戒石亭，翼以两廊，廊后为吏舍，亭之。

南为仪门，仪门之外，左为土地祠，右为狱，南为大门、谯楼，右为承流、宣化坊，外为申明、旌善亭，前为“八闽冲邑坊。”

嵢峡巡检司　在府城东长安百里。嘉靖二十三年，知府冯岳移建。濒溪，因不便，复议改旧址。大历巡检司　在府城西北寿岩里。宋淳祐中建，元毁。明洪武初再设。

大横公馆　二所在府东汾常里。嘉靖间，知府裴椿立。

金沟公馆　在府东仁州里。嘉靖间，知府彭澄立。

玉台公馆　在本驿前，知县伍伟立。

武林公馆　在府南长安北里。知县张焘立。外县。

将乐县治　在含云山左麓。中为正堂，堂之西为幕厅，左为藏库、仪仗库。堂之后为廊，为后堂，为知县廨，东为县丞，西为主簿，西南为典史各廨。堂之前翼以两廊、六房。六房之后为吏舍。堂之中阶为戒石亭，南为仪门。门内右为狱，门外东为土地祠，西为寅宾馆，南为谯楼、大门。门外左为申明亭，右为旌善亭，前为古“镛州坊” 万安寨巡检司　在万安上都。明洪武间建。弘治间巡检黄桑重建。

阴阳学　在仪门外，今毁。

医学　在仪门外，旧“惠民药局” ，后移于此，今毁。僧会司　在含云寺。

道会司　在祐圣观

广丰仓　在县治北隅。《东岳宫》址旧在儒学之后。明嘉靖间，因改儒学，知县改建于此。

张源公馆　在县西张源都。明弘治间，佥事杨廷贵命知县金桢建。

黄坑公馆　在县东高滩都。明弘治间，知县何士麟建。

白莲公馆　明嘉靖间，知县唐自化、张景星、县丞张文襄将废“普救寺” 改建。

永康公馆　明正德间，知县顾昺建。

大田县治　在四海寨山阳。中为正堂，左为幕厅，右为龙亭库，库后为架阁库。堂之后为后堂，后堂之后为官廨，左为主簿，右为典史各廨。堂之前为两廓，六房吏舍在其后。中阶为戒石亭，亭前为仪门。仪门之前，左为土地祠，右为狱，南为谯楼，为大门。大门之前，左为申明亭，右为旌善亭。

英果寨巡检司　，在县北四十都。原为尤溪六都，今隶本县，改迁于此。

桃源店巡检司　在县西北。

花桥巡检司　在县东北三十八都。

安仁巡检司　在县西南聚贤里。原在德化县安仁场，改迁于此。

阴阳学　，在县治前左。

医学　在县治前右

祭留仓　在县仪门外之左。

万积洋公馆　在三十九都，距县一百一十里。华口公馆　在沙县凤仪团，距万积洋七十里。桃源公馆　在聚贤桃源社，距县一百馀里。沙县治　在凤冈山之南。中为正堂。堂之右为藏库、左为幕厅、后为廊、为后堂。后堂之左为架阁库、右为仪仗库、后为知县廨。廨之东为县丞、西为主簿各廨。典史廨在县丞廨之前。正堂之前为两廊，六房吏舍在其后。中阶为戒石亭，亭南为仪门。门外之东西为土地祠，为狱。又南为谯楼，为正门，门之左右为旌善亭、申明亭。北乡寨巡检司　在县北十七都，宋元丰为寨，明洪武间改为巡检司，巡检马中建。

税课局　：在县治南“翔凤桥” 之西。

阴阳学　，在县治之左。

医学　在县治之右。明嘉靖间，知县何亦尹建。僧会司　在天王寺。

道会司　在东岳行祠

新丰仓　在县治东，旧名“济留。” 明正统间，寇毁。景泰间，知县余宽重刱。

尤溪县治　在武平道之东。中为正堂，堂之右为幕厅，左为藏库，前为仪仗库，后为廊，为燕居堂，又后为知县廨，廨之东为县丞，其前为典史，西为主簿各廨。堂之前为两廊，六房吏舍在西廊之后。中阶为戒石亭，亭南为仪门，门之左右为土地祠，为狱。又南为谯楼，为大门，门之左右为申明、旌善二亭。

高才坂巡检司　在县西二十九都。旧在三十都，洪武间，巡检王有成建。正统十三年，寇毁。正德间，知县曾确迁建今所。

阴阳学　在仪门旁。嘉靖间，知县钱贞、欧阳烛迭修。

医学　在县治左

僧会司　在保安寺

道会司　在《东岳行宫》。

济留仓　在县治西。洪武间刱在县东。后因寇废，遂徙今所。

丹溪公馆　在十二都。按县去府治百四十里，俱无驿，日力不足，故建上司临治息焉。弘治间，知县方溥建。

顺昌县治　在儒学之西。中为正堂，堂之左为藏库，又左为仪仗库，堂之后为后堂，后堂之后为知县廨，前为县丞廨，廨之北为主簿，又北为典史各厅。堂之东西为两翼六房，仪仗库之东南为吏舍。堂之中阶为戒石亭，亭南为仪门，门之右为狱，其南为谯楼、大门。门之前左右为申明、旌善二亭。

仁寿巡检司　在县西北仁寿都。宋为寨，明洪武初改。弘治间，知县李震重建。

阴阳学　在镇基，庙址旧在谯楼。明正德间，知县马性鲁改建今所。医学　在县治东。知县马性鲁重建。

僧会司　在正识寺

道会司　在《东岳行宫》。

济留仓　在县治西。宋为常平。元知县鲁崇仁建。明因之。

公馆　在县治西北。知县马性鲁毁淫祠建。永安县治　在儒学西，旧浮流巡检司址。中为正堂，堂左为幕厅，右为库藏，堂之后为燕堂，燕堂后为仪仗，库后为官廨，廨之东为县丞，西为主簿各廨。幕厅左为典史，廨，堂之前为两翼、六房吏舍。“中阶为戒石亭，亭前为仪门，门外左厅右狱，其南为谯楼、大门。门之外左右为‘申明’” 、“旌善” 二亭。

安砂镇巡检司　在县西三十二都。

湖口巡检司　在县南三十都，本县与龙岩、连城三县界也。明正统间始建。

税课司　在县治西

阴阳学　，在县治东南。

医学　在县治东

浮流仓　在县治北

贡川公馆　在二十六都。明嘉靖间，建堡道府檄卫所或仓巡官坐镇于此，驻馆内。

忠山公馆　在二十五都。

东洋公馆　旧址官卖，今别建。。